L-esperti barranin ifaħħru liġijiet ġodda li wettqet l-amministrazzjoni preżenti u li se jpoġġu l-finanzi ta' pajjiżna fuq sisien sodi, fosthom it-twaqqif tal-Kunsill Fiskali. Id-DBRS issemmi wkoll b'mod pożittiv ir-ristrutturar tal-kumpaniji pubbliċi, l-aktar fl-Enemalta u l-Air Malta, u ssostni li dan naqqas ir-riskji finanzjarji għal pajjiżna. Barra minn hekk, l-esperti tad-DBRS isostnu li 'the pension reform measures being implemented should help secure the long-term sustainability of the system'. Dan ir-riżultat jirrifletti s-sitwazzjoni finanzjarja tajba tal-familji Maltin u l-bilanċ pożittiv fil-pagamenti internazzjoni ta' pajjiżna. Il-qasam tax-xogħol se jibqa' b'saħħtu Minkejja li fl-2015 Malta diġà kellha t-tieni l-ogħla tkabbir ekonomiku fl-Unjoni Ewropea, id-DBRS qed tbassar li l-ekonomija ta' pajjiżna tikber b'4.2% din is-sena. Din hija reviżjoni 'l fuq mit-3.6%, li kienet tbassar ftit tax-xhur ilu. Skont l-esperti tad-DBRS, il-qasam tax-xogħol se jibqa' b'saħħtu, sostnut mid-domanda domestika qawwija. Minbarra analiżi pożittiva fuq l-ekonomija tagħna, l-esperti internazzjonali sostnew li 'Malta enjoys relatively sound public institutions'. Bil-kontra tal-messaġġ negattiv li qed tipprova tmexxi l-Oppożizzjoni, DBRS tgħid li 'the government is making additional efforts to improve governance and further reduce the scope for corruption, including by passing a Whistleblower's Act and removing the prescription period for cases of corruption involving Members of Parliament.' Id-DBRS tgħid ukoll li dan il-Gvern qed juri impenn biex jirranġa nuqqasijiet li ddominaw fil-passat b'rabta mal-governanza u li din il-politika tagħti ferm aktar stabbiltà lir-rating ta' pajjiżna. L-istess messaġġ pożittiv dwar il-finanzi pubbliċi. L-Oppożizzjoni fl-għama Filwaqt li l-Oppożizzjoni tgħid li l-qagħda ta' pajjiżna hija mwiegħra, l-esperti tad-DBRS jgħidu li 'the reduction of the fiscal deficit is also progressing. The deficit fell to 1.5% of GDP in 2015 from 4.2% in 2008, largely supported by higher tax revenues, which have benefitted from rising wages, strong corporate profits and increased investment into Malta'. Ir-rapport tad-DBRS jinnota kif, wara li kien laħaq 70% tal-ġid nazzjonali, il-piż tad-dejn pubbliku issa naqas taħt l-64% u sa tmiem din il-leġiżlatura se jonqos taħt is-60%. L-aħħar darba li Malta kellha rata ta' dejn nazzjonali daqshekk baxx kien fl-1998. Id-DBRS tinnota li dan it-tnaqqis huwa frott miżuri li ttieħdu biex titjieb il-qagħda finanzjarja tal-Gvern. L-analisti tad-DBRS jgħidu li 'important improvements in fiscal management have been undertaken, after weak fiscal performances in the past' filwaqt li jfakkru kif, fis-snin preċedenti, Malta kienet iddaħħlet tliet darbiet mill-Kummissjoni Ewropea fil-proċedura tad-defiċit eċċessiv. Il-finanzi jinsabu fuq sisien sodi L-esperti barranin ifaħħru l-liġijiet ġodda li wettqet l-amministrazzjoni preżenti u li se jpoġġu l-finanzi ta' pajjiżna fuq sisien sodi, fosthom it-twaqqif tal-Kunsill Fiskali. Barra minn hekk, l-esperti tad-DBRS isostnu li 'the pension reform measures being implemented should help secure the long-term sustainability of the system.' Quddiem ċertifikat ieħor pożittiv għal pajjiżna, il-Gvern itenni r-rieda tiegħu li jżid il-pass ta' riformi u bidliet ħalli l-qagħda ekonomika u soċjali ta' pajjiżna tkompli tissaħħaħ għall-ġid tal-familji tagħna. Il-Gvern iqis it-titjib fil-finanzi pubbliċi, fil-qagħda ekonomika u fil-governanza li nnuttat id-DBRS bħala bażi soda għal aktar suċċess fiż-żmien li ġej.